RETTENS DOM (Anden Afdeling)

15. september 1998

Sag T-94/96

Martin Hagleitner

mod

Kommissionen for De Europæiske Fællesskaber

»Tjenestemænd — almindelig udvælgelsesprøve — udvælgelseskomite — bisiddere — bedømmelse af prøverne«

Fuldstændig gengivelse på tysk II-1467

Angående:

Påstand om annullation af de foranstaltninger, Kommissionen traf i forbindelse med udvælgelsesprøve KOM/A/904, eller under alle omstændigheder af afgørelsen fra udvælgelsesprøvens udvælgelseskomité om ikke at give sagsøgeren adgang til de mundtlige prøver.

Udfald:

Annullation af Kommissionens afgørelse af 18. september 1995. I øvrigt frifindelse.

Resumé af dom

Kommissionen bekendtgjorde den 13. januar 1995 meddelelse om almindelig udvælgelsesprøve KOM/A/904 med henblik på ansættelse af østrigske fuldmægtige i lønklasse A7/A6 (EFT C 10 A, s. 8). Sagsøgeren fik adgang til udvælgelsesprøven og aflagde de skriftlige prøver i april 1995.

Ved skrivelse af 1. juni 1995 meddelte Kommissionen sagsøgeren, at udvælgelseskomitéen havde besluttet ikke at give ham adgang til de mundtlige prøver, fordi han ikke var blandt de 150 ansøgere, der havde opnået de bedste samlede karakterer.

Ved skrivelse af 7. juni 1995 anmodede sagsøgeren om en efterprøvelse af den bedømmelse, som udvælgelseskomiteen havde anlagt vedrørende visse af hans skriftlige prøver. Kommissionen meddelte ham ved skrivelse fra udvælgelseskomitéens formand af 21. juni 1995, at de tidligere karakterer efter efterprøvelsen fastholdtes.

Ved skrivelse af 7. august 1995 til det kommissionsmedlem, som er ansvarlig for personale og administration, Liikanen, anførte sagsøgeren, at han var blevet bekendt med, at bedømmelsen af prøverne i udvælgelsesprøve KOM/A/904 delvis var blevet foretaget af østrigske embedsmænd. Sagsøgeren anførte, at disse hverken var kvalificerede eller objektive, og at en del af deres bedømmelser ikke var blevet kontrolleret. Sagsøgeren anmodede i samme skrivelse om en efterprøvelse og om' en undersøgelse vedrørende det behørige forløb af bedømmelsesproceduren og resultaterne af visse af de skriftlige prøver i udvælgelsesprøve KOM/A/904.

Liikanen svarede ved skrivelse af 18. september 1995 sagsøgeren, at prøverne allerede var blevet efterprøvet, og at Kommissionen af sproglige grunde havde måtte anvende nationale bedømmere i visse parallelle udvælgelsesprøver vedrørende finske og svenske statsborgere og derfor havde ønsket at anvende samme princip ved udvælgelsesprøver angående østrigske statsborgere. De nationale bedømmere var tilstrækkeligt kvalificerede til at bedømme ansøgernes prøver.

Ved skrivelse af 2. november 1995, som sagsøgeren betegnede som en klage, anmodede sagsøgeren bl.a. om, at de skriftlige prøver i udvælgelsesprøve KOM/A/904 på ny blev efterprøvet, og, om nødvendigt, at den anfægtede procedure blev annulleret i dens helhed, samt at de dermed forbundne afgørelser blev annulleret og en ny udvælgelsesprocedure iværksat. Ved afgørelse af 8. marts 1996, meddelt sagsøgeren den 11. marts 1996, afslog Kommissionen klagen af 2. november 1995.

Realiteten

Artikel 3, stk. 3, i vedtægtens III, der bestemmer, at udvælgelseskomiteen til bestemte prøver kan tilkalde en eller flere rådgivende bisiddere, kan bl.a. anvendes, når antallet af ansøgere i en udvælgelsesprøve hindrer udvælgelseskomiteen i at afslutte sit arbejde inden for en rimelig frist.

Henvisning til: Domstolen, 26. oktober 1978, sag 122/77, Agneessensm.fi. mod Kommissionen, Sml. s. 2085, præmis 8; Domstolen, 30. november 1978, forenede sager 4/78, 19/78 og 28/78, Salerno m.fl. mod Kommissionen, Sml. s. 2403, præmis 14.

Retten bemærkede, at da man i de udvælgelsesprøver, der blev afholdt parallelt med den omtvistede udvælgelsesprøve for svenske og finske statsborgere, havde fundet det nødvendigt af sproglige grunde at anvende eksterne bedømmere, kunne udvælgelseskomiteen ikke anses for at have overskredet dens skøn, blot fordi den af hensyn til anvendelse af samme arbejdsmetoder som i de pågældende udvælgelsesprøver i den omtvistede udvælgelsesprøve havde anvendt østrigske bedømmere som rådgivende bisiddere, selv om Kommissionen i sin tjeneste rådede over tilstrækkelige tysksprogede tjenestemænd, der kunne foretage de pågældende bedømmelser.

Retten bemærkede dog, at såfremt en udvælgelseskomite anvender bisiddere, skal den bevare kontrollen med prøverne og den endelige skønsbeføjelse.

Henvisning til: Salerno m.fl. mod Kommissionen, a.st., præmis 15; Domstolen, 16. oktober 1975, sag 90/74, Deboeckmod Kommissionen, Sml. s. 1123, præmis 38; Retten, 16. oktober 1990, sag T-132/89, Gallone mod Rådet, Sml. II, s. 549, præmis 28; Retten, 21. maj 1996, sag , T-153/95, Kaps mod Domstolen, Sml. Pers. II, s. 663, præmis 26.

Retten bemærkede, at i den omtvistede procedure havde udvælgelseskomiteen alene uden videre accepteret gennemsnittet af de forskellige karakterer, som bedømmerne havde givet, uden at have foretaget nogen kontrol af de af bedømmerne foretagne vurderinger, eller af, om bedømmelseskriterierne var overholdt eller anvendt ens, bortset fra et tilfælde, hvor der var en forskel på over 50% mellem de karakterer, de to pågældende bedømmere havde givet.

Da forskellen mellem de to bedømmere var under 50% for sagsøgerens vedkommende, fulgte heraf, at intet medlem af udvælgelseskomiteen havde gennemgået sagsøgerens prøver.

Retten bemærkede, at under disse omstændigheder var den af udvælgelseskomiteen fulgte procedure i strid med artikel 3, stk. 3, i vedtægtens bilag III. Bedømmerne havde nemlig ikke kun haft »rådgivende« stemme, men havde reelt fastsat karaktererne for ansøgere, der som sagsøgeren af de to bedømmere havde opnået en karakter, hvor forskellen var under 50%.

Retten bemærkede, at princippet, hvorefter udvælgelseskomiteen skal bevare kontrollen med prøverne og det endelige skøn, så meget mere måtte finde anvendelse i denne sag, hvor de valgte bedømmere ikke havde nogen tidligere erfaring i bedømmelse af prøver i en fællesskabsudvælgelsesprøve og selv gjorde tjeneste i nationale institutioner, hvor adskillige af ansøgerne kom fra.

Konklusion:

Kommissionens afgørelse i skrivelsen fra Liikanen af 18. september 1995 om afslag på sagsøgerens ansøgning af 7. august 1995 om en efterprøvelse og en undersøgelse med hensyn til lovligheden af betlømmelsesproceduren og resultaterne af udvælgelsesprøve KOM/A/904 annulleres.

I øvrigt frifindes Kommissionen.